APSTIPRINĀTS

**PIKC Rīgas Valsts tehnikuma**

iepirkuma komisijas

2017.gada 1.jūnija sēdē

protokols Nr.2

**\_\_\_\_\_\_\_\_\_\_\_\_\_\_**

/V. Leitāns/

Iepirkuma

**„Telpu remontdarbi Krāslavas teritoriālajā struktūrvienībā”**

nolikums

**Identifikācijas Nr. RVT2017/10**

(izstrādāts saskaņā ar Publisko iepirkumu likuma 9.pantu)

Rīga, 2017

 **I.** **VISPĀRĪGĀ INFORMĀCIJA**

# Iepirkuma mērķis un piemērojamā procedūra

* 1. Iepirkuma procedūra tiek veikta Publisko iepirkumu likuma 9.panta noteiktajā kārtībā, ievērojot Publisko iepirkumu likuma un šī nolikumu (turpmāk tekstā – Nolikums) noteikumus.
	2. Iepirkumam nav paredzēta atklāta piedāvājumu atvēršanas sēde.
	3. Iepirkuma procedūras mērķis ir noteikt izdevīgāko piedāvājumu PIKC Rīgas Valsts tehnikuma telpu remontdarbiem Krāslavas teritoriālajā struktūrvienībā, Krāslava, Artilērijas iela 4, kas tiks izvēlēts atbilstoši Nolikumā noteiktiem vērtēšanas kritērijiem.

# Iepirkuma identifikācijas numurs

RVT2017/10

1. **Pasūtītājs**
	1. Pasūtītājs ir Profesionālās izglītības kompetences centrs Rīgas Valsts tehnikums (turpmāk – Tehnikums).
	2. Pasūtītāja rekvizīti:

PIKC Rīgas Valsts tehnikums

Reģistrācijas Nr.90000281996

Juridiskā adrese: Kr.Valdemāra iela 1c, Rīga, LV-1010

Tālrunis: +371 67324146

Bankas rekvizīti:

Valsts kase

Kods: TRELLV22

Konts: LV70TREL2150223009000

* 1. Pasūtītāja kontaktpersona, kura iepirkuma procedūras gaitā sniegs informāciju par iepirkuma priekšmetu:

Jānis Arkls

RVT Iepirkumu speciālists

Tālruņa numurs: +371 28811020

e-pasta adrese: kanceleja@rvt.lv

# 4. Piedāvājuma iesniegšanas vieta, datums, laiks un kārtība

4.1. Piedāvājuma dokumentus ieinteresētā persona iesniedz slēgtā un aizzīmogotā iepakojumā RVT, Kr.Valdemāra 1c, Rīgā, 2.stāvā 221.kab. **līdz 2017.gada 13.jūnija, plkst. 10:00.** Piedāvājumu var sūtīt pa pastu ierakstītā vēstulē, piegādāt ar kurjeru vai iesniegt personīgi.

4.2. Piedāvājumi, kas saņemti pēc augstāk minētā termiņa, netiks pieņemti un neatvērtā veidā tiks nosūtīti atpakaļ pretendentam.

4.3. Iepirkumam nav paredzēta atklāta piedāvājumu atvēršanas sēde.

1. **Piedāvājuma derīguma termiņš**
	1. Pretendenta iesniegtais piedāvājums ir saistošs iesniedzējam līdz iepirkuma līguma noslēgšanai, bet ne ilgāk kā 90 (deviņdesmit) kalendārās dienas, skaitot no piedāvājumu iesniegšanas beigu dienas.
	2. Pretendentam, kas atzīts par iepirkuma uzvarētāju, piedāvājums ir saistošs līdz iepirkuma līguma noslēgšanai.
	3. Pasūtītājs var rakstiski pieprasīt piedāvājuma derīguma termiņa pagarināšanu. Ja pretendents piekrīt pagarināt piedāvājuma derīguma termiņu, viņš par to rakstiski paziņo Pasūtītājam.
	4. Pēc piedāvājumu iesniegšanas termiņa beigām pretendents nevar grozīt savu piedāvājumu.

## Papildus informācijas sniegšana

* 1. Visu informāciju par iepirkuma norisi, kā arī atbildes uz ieinteresēto personu jautājumiem komisija sniedz rakstiski.
	2. Ieinteresētā persona jautājumus par nolikumu uzdod rakstiskā veidā, adresējot tos Tehnikuma iepirkumu komisijai un nosūtot tos uz Tehnikuma pasta adresi vai Nolikuma 3.3.punktā norādīto e-pastu.
	3. Pasūtītājs nodrošina brīvu un tiešu elektronisku pieeju iepirkuma dokumentiem Pasūtītāja mājaslapā <http://www.rvt.lv/sabiedriba/informativie-pazinojumi> sadaļā ”Iepirkumi”. Ja iespējamais Pretendents pieprasa papildu informāciju par iepirkuma nolikumu, Pasūtītājs vienlaikus ar papildu informācijas nosūtīšanu (elektroniski un/vai pa pastu) iespējamam Pretendentam, kas uzdevis jautājumu, ievieto šo informāciju internetā mājaslapā <http://www.rvt.lv/sabiedriba/informativie-pazinojumi>. Ja minētās ziņas Pasūtītājs ir ievietojis interneta mājas lapā, tiek uzskatīts, ka Pretendents ir saņēmis papildu informāciju.
	4. Ja ieinteresētajam pretendentam nav iespējas iepazīties ar iepirkuma procedūras dokumentiem Nolikuma 6.3.punktā noteiktajā kārtībā vai pretendents vēlas saņemt iepirkuma procedūras dokumentus drukātā veidā, Pasūtītājs tos izsniedz ieinteresētajam pretendentam 3 (trīs) darba dienu laikā pēc tam, kad rakstveidā saņemts šo dokumentu pieprasījums.

# 7. Prasības attiecībā uz piedāvājuma noformējumu un iesniegšanu

* 1. Piedāvājumu jāiesniedz aizlīmētā un aizzīmogotā iepakojumā, uz kura norādīts:
* Pasūtītāja nosaukums un juridiskā adrese;
* Pretendenta nosaukums, reģistrācijas nr., juridiskā adrese, telefona un e-pasta adrese;
* „Piedāvājums iepirkumam „Telpu remontdarbi Krāslavas teritoriālajā struktūrvienībā”, identifikācijas numurs RVT2017/10. Neatvērt līdz 2017.gada 13. jūnija plkst. 10:00”.
	1. Visiem dokumentiem jābūt latviešu valodā vai, ja to oriģināli ir svešvalodā, attiecīgajam dokumentam jāpievieno normatīvajos aktos noteiktajā kārtībā apliecināts tulkojums latviešu valodā. Ja piedāvājumam pievieno dokumentu kopijas, tās apliecina normatīvajos aktos noteiktajā kārtībā.
	2. Piedāvājumam ir jābūt skaidri salasāmam, bez labojumiem un dzēsumiem.
	3. Visiem piedāvājuma dokumentiem jābūt cauršūtiem ar izturīgu diegu vai auklu. Diegiem jābūt stingri nostiprinātiem, uzlīmējot baltu papīra lapu. Šuvuma vietai jābūt apstiprinātai ar pretendenta zīmogu un pretendenta parakstu, jānorāda atšifrēts lappušu skaits. Piedāvājumam jābūt noformētam tā, lai novērstu iespēju nomainīt lapas, nesabojājot nostiprinājumu. Piedāvājumam pievienotais informatīvais materiāls (bukleti, attēli u.tml.) nav jācaurauklo.
	4. Piedāvājuma dokumentu lapām jābūt numurētām.
	5. Piedāvājuma sākumā aiz titullapas jāievieto satura rādītājs. Ja piedāvājums iesniegts vairākos sējumos, satura rādītājs jāsastāda katram sējumam atsevišķi, pirmā sējuma satura rādītājā jānorāda sējumu skaits un lapu skaits katrā sējumā.
	6. Piedāvājumu jāievieto vienā aploksnē. Aploksne jāaizlīmē un kopā ar informatīvajiem materiāliem jāievieto Nolikuma 7.1 apakšpunktā minētajā iepakojumā.
	7. Finanšu un Tehniskais piedāvājums pretendentam jāiesniedz arī CD MS Word vai MS Excel formātā vienā eksemplārā. Radušos pretrunu gadījumā par pamatu tiek ņemta rakstiskā informācija, kas iekļauta piedāvājuma oriģinālā.
	8. Piedāvājuma dokumenti jāsakārto šādā secībā:

7.9.1. pieteikums (1.pielikums) un atlases dokumenti;

7.9.2. tehniskais piedāvājums;

7.9.3. finanšu piedāvājums (2.pielikums)

7.9.4. akts par piedalīšanos objekta apskatē.

* 1. Iepirkuma procedūras pieteikums jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir personu apvienība jebkurā tās formā, pieteikumu jāparaksta katras personas, kas iekļauta personas apvienībā, pārstāvim ar pārstāvības tiesībām vai tā pilnvarotai personai.
1. **Cita informācija**

8.1. Objekta apskates notiks 2017.gada 7.jūnija plkst.10.00 visām ieinteresētajām personām vienlaicīgi, kas tiks rakstiski apliecināta (4.pielikums) no pasūtītāju puses par piedalīšanos apskatē. Iepriekšēja pieteikšanās nav nepieciešama, jo objektu apskate tiek rīkota vienu reizi noteiktajā datumā un laikā. Tikšanās notiks Krāslavā, Artilērijas ielā 4, vestibilā.

**II. IEPIRKUMA PRIEKŠMETS**

1. **Informāciju par iepirkuma priekšmetu**
	1. Iepirkuma priekšmets paredz remontdarbu (bez materiālu iegādes) veikšanu Tehnikuma telpās saskaņā ar darba apjomiem, kas norādīti Tehniskajā specifikācijā (3.pielikums).
	2. Pretendents var iesniegt piedāvājumu par noteikto iepirkuma priekšmeta apjomu. Pretendentsnevar iesniegt piedāvājuma variantus.
	3. Iepirkuma līgums par remonta un celtniecības darbiem (turpmāk – Līgums) jārealizē līdz 2017.gada 15.augustam.
	4. Norēķinu kārtība: **20 (divdesmit) darba dienu laikā no darbu pieņemšanas-nodošanas akta parakstīšanas.**

**III. PRASĪBAS PRETENDENTIEM**

**10. Prasības pretendentiem un iesniedzamā informācija:**

10.1. Nosacījumi pretendenta dalībai iepirkumā, prasības attiecībā uz pretendenta profesionālo darbību saimniecisko un finansiālo stāvokli, tehniskajām un profesionālajām spējām:

* + 1. Pasūtītājs izslēdz pretendentu no turpmākās dalības iepirkuma procedūrā, kā arī neizskata pretendenta piedāvājumu jebkurā no no šādiem gadījumiem:
			1. ir pasludināts pretendenta maksātnespējas process, apturēta vai pārtraukta kandidāta vai pretendenta saimnieciskā darbība, uzsākta tiesvedība par pretendenta bankrotu vai tiek konstatēts, ka līdz līguma izpildes paredzamajam beigu termiņam pretendents būs likvidēts;
			2. pretendentam Latvijā un valstī, kurā tas reģistrēts vai kurā atrodas tā pastāvīgā dzīvesvieta (ja tas nav reģistrēts Latvijā vai tā pastāvīgā dzīvesvieta nav Latvijā), ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā katrā valstī pārsniedz EUR 150;
			3. pretendents ar tādu kompetentas institūcijas lēmumu vai tiesas spriedumu, kurš stājies spēkā un kļuvis neapstrīdams, ir atzīts par vainīgu darba tiesību būtiskā pārkāpumā, kas izpaužas kā:
				1. viena vai vairāku tādu valstu pilsoņu vai pavalstnieku nodarbināšana, kuri nav ES dalībvalstu pilsoņi vai pavalstnieki, ja tie ES dalībvalstu teritorijā uzturas nelikumīgi,
				2. vienas personas nodarbināšana bez rakstveida darba līguma noslēgšanas, ja tā konstatēta atkārtoti gada laikā, vai divu vai vairāku personu vienlaicīga nodarbināšana bez rakstveida darba līguma noslēgšanas;
			4. pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju;
			5. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, ir attiecināmi 10.1.1.daļas 1., 2., 3. un 4 punktā minētie nosacījumi;
		2. Pretendents ir noteiktajā kārtībā reģistrēts kā komercdarbības veicējs komercreģistrā vai līdzvērtīgā reģistrā Latvijā vai ārvalstīs;
		3. Pretendentam ir visas nepieciešamās atļaujas un licences, kuras nepieciešamas Iepirkuma nozarē saskaņā ar normatīvo aktu prasībām, lai veiktu Līguma izpildi un ir reģistrēts būvkomersantu reģistrā;
		4. Pretendenta vidējais finanšu apgrozījumus būvniecībā katrā no iepriekšējiem diviem noslēgtajiem finanšu gadiem (par noslēgto finanšu gadu uzskata gadu, par kuru ir sastādīts un normatīvajos aktos noteiktajā kārtībā apstiprināts gada pārskats) ir divas reizes lielāks par pretendenta piedāvāto kopējo līgumcenu (bez pievienotās vērtības nodokļa). Ja Pretendents darbojas mazāk, nekā divus gadus, vidējo finanšu apgrozījumu aprēķina par tā kopējo pastāvēšanas periodu;
		5. Pretendentam divos iepriekšējos gados ir pieredze vismaz 3 (trīs) līdzīga rakstura un apjoma būvniecības darbu veikšanā sabiedriskās nozīmes objektos. Par līdzīgas nozīmes būvobjektiem uzskatāmi, piemēram, izglītības, kultūras, veselības objekti. Būvniecības objektiem ir jābūt pabeigtiem.

10.2. Lai apliecinātu atbilstību iepriekš minētiem nosacījumiem un prasībām, pretendentam jāiesniedz šādi atlases dokumenti:

* + 1. Pretendenta **pieteikums** dalībai iepirkumā. Pieteikumā norāda pretendenta nosaukumu un rekvizītus, kā arī apliecina, ka attiecībā uz to nepastāv šādi nosacījumi:
* pasludināts tā maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai līdz līguma izpildes paredzamajam beigu termiņam tas būs likvidēts;
	+ Sakarā ar to, ka no 2013.gada 1.aprīļa Valsts ieņēmumu dienesta (VID) mājaslapā ir pieejama VID administrētā nodokļu (nodevu) parādnieku datubāze, kas Publisko iepirkumu 39.panta piektās un 5.1 daļas izpratnē ir uzskatāma par publisku datubāzi, pasūtītājs nepieprasa kandidātam vai pretendentam iesniegt izziņu, ko izdevis VID un kas apliecina, ka kandidātam vai pretendentam un Publisko iepirkumu likuma 39.panta pirmās daļas 11.punktā minētajai personai Latvijā nav VID administrēto nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 eiro, bet informāciju par personas (neatkarīgi no tā, vai tā reģistrēta Latvijā vai Latvijā atrodas tās pastāvīgā dzīvesvieta) nodokļu parādiem, tajā skaitā valsts sociālās apdrošināšanas obligāto iemaksu parādiem, Latvijā **pasūtītājs iegūst pats minētajā datubāzē.**;
* pretendents ar tādu kompetentas institūcijas lēmumu vai tiesas spriedumu, kurš stājies spēkā un kļuvis neapstrīdams, ir atzīts par vainīgu darba tiesību būtiskā pārkāpumā, kas izpaužas kā:
* viena vai vairāku tādu valstu pilsoņu vai pavalstnieku nodarbināšana, kuri nav ES dalībvalstu pilsoņi vai pavalstnieki, ja tie ES dalībvalstu teritorijā uzturas nelikumīgi,
* vienas personas nodarbināšana bez rakstveida darba līguma noslēgšanas, ja tā konstatēta atkārtoti gada laikā, vai divu vai vairāku personu vienlaicīga nodarbināšana bez rakstveida darba līguma noslēgšanas
* visas piedāvājumā sniegtās ziņas par pretendentu ir patiesas.

Ja piedāvājumu kā pretendents iesniedz personālsabiedrības vai personu grupa, tad pieteikumu paraksta visas personas (vai visu personu pilnvarota persona), kas iekļautas sabiedrībā vai grupā un pieteikumā norāda personu, kura pārstāv personu sabiedrību vai grupu iepirkumā, kā arī katras personas atbildības apjomu.

* + 1. Komersanta reģistrācijas apliecība (kopija) vai kompetentās institūcijas izsniegta izziņa par Pretendenta reģistrāciju komercreģistrā vai līdzvērtīgā komercdarbību reģistrējošā iestādē ārvalstīs (ja attiecināms);
		2. Būvkomersantu reģistra izsniegtu apliecības un/vai citu atļauju un licenču kopijas, kuras nepieciešamas Iepirkuma nozarē Līguma izpildei saskaņā ar normatīvo aktu prasībām;
		3. Pretendenta izziņa par pretendenta finanšu apgrozījumu būvniecībā par katru no iepriekšējiem diviem noslēgtajiem finanšu gadiem vai, ja pretendents darbojas mazāk kā divus gadus, izziņa par tā kopējo pastāvēšanas periodu un vidējo finanšu apgrozījumu būvniecībā. Papildus iesniedzams pretendenta peļņas un zaudējuma aprēķina izraksts vai kopija par izziņā uzrādīto periodu;
		4. Sarakstu par atbilstoši Nolikuma 10.1.5.punkta prasībai veiktajiem būvdarbiem ne vairāk kā divos iepriekšējos gados, pievienojot izziņas un vismaz divas pozitīvas atsauksmes par minētajā sarakstā norādīto darbu izpildi. Šajās izziņās ietver ziņas par attiecīgo būvdarbu apjomu, būvju veidiem, izpildes termiņu un vietu, kā arī par to, vai visi darbi ir veikti atbilstoši attiecīgajiem normatīviem un pienācīgi pabeigti;
		5. Personas ar paraksta tiesībām izsniegta pilnvara citai personai parakstīt piedāvājumu un/vai Līgumu, ja tā atšķiras no 10.2.7.1.apakšpunktā minētājā izziņā norādītām personām.
		6. Ja Pretendents plāno piesaistīt apakšuzņēmējus, pretendentam ir jāiesniedz:
			1. apakšuzņēmējiem nododamo darbu apraksts;
			2. rakstisks apakšuzņēmēja apliecinājums veikt tam nododamos darbus,
			3. dokumenti, kas apliecina apakšuzņēmēja atbilstību nosacījumiem pretendenta dalībai iepirkuma procedūrā (ja pretendents plāno balstīties uz apakšuzņēmēja tehniskajām un profesionālajām spējām).
		7. Komisija pieprasa no pretendenta, kuram būtu piešķiramas līguma slēgšanas tiesības, kā arī no šī pretendenta norādītām personām, uz kuru iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, sekojošu informāciju:
			1. kompetentas institūcijas izziņu, kas izdota ne agrāk kā mēnesi pirms iesniegšanas dienas un apliecina, ka pretendentam nav pasludināts maksātnespējas process un tie neatrodas likvidācijas stadijā un kura satur informāciju par pretendenta pārstāvības tiesībām;

#  11. Tehniskais piedāvājums

* 1. . Tehnisko piedāvājumu pretendents sagatavo atbilstoši Tehniskajai specifikācijai un objekta apsekošanas laikā patstāvīgi veiktiem aprēķiniem. Tehnisko piedāvājumu iesniedz būvniecības tāmes veidā, kura sastādīta un noformēta saskaņā ar 15.06.2015. MK noteikumu Nr.330 “Noteikumi par Latvijas būvnormatīvu LBN 501-15 “Būvizmaksu noteikšanas kārtība”” prasībām.

**12. Finanšu piedāvājums**

# Finanšu piedāvājumu sagatavo atbilstoši Finanšu piedāvājuma formai (2.pielikums).

# Finanšu piedāvājuma cenas jānorāda (EUR) bez pievienotās vērtības nodokļa.

# Cenā iekļauj visas izmaksas (darba algas, apdrošināšanas, nodokļi un nodevas, būvgružu izvešanas, transporta u.c.), kas saistītas ar Līguma izpildi, izņemot remonta darbu veikšanai pārējo nepieciešamo materiālu izmaksas.

**13. Piedāvājumu pārbaude un vērtēšanas kritēriji**

* 1. Komisija pārliecinās vai piedāvājums atbilst noformējuma prasībām, piedāvājuma dokumenti ir parakstīti un piedāvājuma derīguma termiņš atbilst Nolikumā prasītajam.
	2. Pretendentu atlases un kvalifikācijas pārbaudes laikā, komisija izvērtē pretendentu kvalifikāciju atbilstoši piedāvājumā iekļautajiem dokumentiem, kā arī nepieciešamības gadījumā patstāvīgi iegūst informāciju pretendentu kvalifikācijas pārbaudei.
	3. Pretendentu izslēdz no turpmākās dalības iepirkuma procedūrā un piedāvājums netiek tālāk izvērtēts, ja komisija konstatē, ka
		1. Pretendents atbilstoši Nolikuma prasībām nav iesniedzis Nolikuma 10.2.apakšpunktā norādītos dokumentus vai to saturs neatbilst Nolikuma 10.1.apakšpunkta prasībām un/vai pretendents ir iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, tajā skaitā nav sniedzis Komisijas pieprasīto precizējošo informāciju Komisijas noteiktajā termiņā;
		2. Ja pretendents ir personu apvienība, pretendents tiek izslēgts no turpmākās dalības iepirkuma procedūrā, ja Komisija konstatē, ka uz kādu no personām, kas iekļauta apvienībā, attiecas kāds no Nolikuma 13.3.1.punktā minētajiem izslēgšanas nosacījumiem.
	4. Pēc pretendentu atlases un kvalifikācijas pārbaudes, Komisija veic pārbaudi izturējušo pretendentu piedāvājumu atbilstības pārbaudi.
	5. Pretendentu izslēdz no tālākas dalības iepirkumā, ja Komisija konstatē, ka pretendents ir iesniedzis tehnisko piedāvājumu, kas neatbilst Nolikuma prasībām un Tehniskajai specifikācijai.
	6. Pirms atbilstošu piedāvājumu vērtēšanas, komisija veic aritmētisko kļūdu pārbaudi pretendentu piedāvājumos. Vērtējot finanšu piedāvājumu, komisija rīkojas saskaņā ar Publisko iepirkumu likuma 56.panta trešo daļu.
	7. Komisija pārbauda, vai nav iesniegts nepamatoti lēts piedāvājums un rīkojas saskaņā ar Publisko iepirkumu likuma 48.panta noteikumiem. Gadījumā, ja nepieciešams noskaidrot, vai nav saņemts nepamatoti lēts piedāvājums, Pasūtītājs var pieprasīt iepirkuma izpildei nepieciešamās tehnoloģijas aprakstu un īpašo, tikai šim pretendentam pieejamo tirgus apstākļu aprakstu, kas pamato cenas pazeminājumu. Ja Komisija konstatē, ka ir iesniegts nepamatoti lēts piedāvājums, tas tiek noraidīts
	8. Pēc pretendentu atlases un piedāvājumu atbilstības pārbaudes Komisija vērtē prasībām atbilstošos piedāvājumus pēc Nolikumā noteiktajiem kritērijiem.
	9. Piedāvājumu izvēles kritērijs piedāvājumu salīdzināšanai un novērtēšanai tiek noteikts – Piedāvājums ar zemāko cenu.

**14. Rezultātu paziņošana**

14.1. Pretendenti tiek rakstveidā informēti par iepirkuma procedūras rezultātiem 3 (trīs) darba dienu laikā pēc galīgā lēmuma pieņemšanas.

14.2.Ja izraudzītais pretendents atsakās slēgt Līgumu ar pasūtītāju, pasūtītājs pieņem lēmumu slēgt Līgumu ar nākamo pretendentu, kurš piedāvājis piedāvājumu ar zemāko cenu, vai pārtraukt iepirkumu, neizvēloties nevienu piedāvājumu. Ja pieņemts lēmums slēgt Līgumu ar nākamo pretendentu, bet tas atsakās līgumu slēgt, pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

14.3. Ne vēlāk kā piecas dienas pēc tam, kad noslēgts līgums, pasūtītājs publicē informatīvu paziņojumu par noslēgto līgumu Iepirkumu uzraudzības biroja un savā mājaslapā internetā.

**15. Citi noteikumi**

15.1. Visi izdevumi, kas saistīti ar iepirkuma piedāvājuma sagatavošanu un iesniegšanu, jāsedz Pretendentam.

15.2. Nolikums sastādīts un apstiprināts latviešu valodā uz 13 (trīspadsmit) lapām. Nolikums sastāv no Nolikuma teksta uz 8 (astoņām) lapām un 4 (četriem) pielikumiem uz 11(vienpadsmit) lapām, kas ir šī Nolikuma neatņemamas sastāvdaļas:

1. pielikums –Pieteikums uz 1 (vienas) lpp.;
2. pielikums – Finanšu piedāvājums uz 1 (vienas) lpp.;
3. pielikums – Tehniskā specifikācija uz 2 (divām) lpp.;
4. pielikums – Apsekošanas akts uz 1 (vienas) lpp,

*1.pielikums nolikumam*

ID Nr. RVT2017/10

**PIETEIKUMS IEPIRKUMAM**

**„Telpu remontdarbi Krāslavas teritoriālajā struktūrvienībā”**

**Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** reģ.Nr.**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,

sabiedrības nosaukums reģistrācijas numurs

juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tās\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā,

Vadītāja vai pilnvarotās personas vārds un uzvārds, amats

ar šī pieteikuma iesniegšanu:

* piesakās piedalīties iepirkumu procedūrā „Telpu remontdarbi Krāslavas teritoriālajā struktūrvienībā”;
* apņemas ievērot nolikuma prasības;
* atzīst sava pieteikuma un piedāvājuma spēkā esamību 90 (deviņdesmit) kalendārās dienas no piedāvājuma atvēršanas brīža, bet gadījumā, ja tiek atzīts par uzvarētāju – līdz attiecīgā līguma noslēgšanai;
* apliecina, ka attiecībā uz to nepastāv šādi nosacījumi:
* pasludināts tā maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai līdz līguma izpildes paredzamajam beigu termiņam tas būs likvidēts;
* tam Latvijā un valstī, kurā tas reģistrēts vai atrodas tā pastāvīgā dzīvesvieta (ja tas nav reģistrēts Latvijā vai Latvijā neatrodas tā pastāvīgā dzīvesvieta), ir nodokļu parādi, tajā skaitā valsts sociālās apdrošināšanas iemaksu parādi, kas kopsummā katrā valstī pārsniedz 150 euro;
* pretendents ar tādu kompetentas institūcijas lēmumu vai tiesas spriedumu, kurš stājies spēkā un kļuvis neapstrīdams, ir atzīts par vainīgu darba tiesību būtiskā pārkāpumā, kas izpaužas kā:
* viena vai vairāku tādu valstu pilsoņu vai pavalstnieku nodarbināšana, kuri nav ES dalībvalstu pilsoņi vai pavalstnieki, ja tie ES dalībvalstu teritorijā uzturas nelikumīgi,
* vienas personas nodarbināšana bez rakstveida darba līguma noslēgšanas, ja tā konstatēta atkārtoti gada laikā, vai divu vai vairāku personu vienlaicīga nodarbināšana bez rakstveida darba līguma noslēgšanas
* visas piedāvājumā sniegtās ziņas par pretendentu ir patiesas.
* apņemas slēgt Līgumu, ja Pasūtītājs izvēlēsies šo piedāvājumu.

|  |  |
| --- | --- |
| **Pretendents:** |  |
| **Korespondences adrese:** |  |
| **Tālruņa, faksa numuri:** |  |
| **E-pasta adrese:** |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotās personas amats, vārds un uzvārds Paraksts

z.v.

*\*Pieteikums jāparaksta uzņēmuma vadītājam vai viņa pilnvarotai personai.*

**2.pielikums nolikumam**

**ID Nr.** RVT2017/10

# Finanšu piedāvājums

**IEPIRKUMAM „Telpu remontdarbi Krāslavas teritoriālajā struktūrvienībā”**

|  |  |
| --- | --- |
| \_\_\_\_\_\_\_\_\_\_\_\_\_\_\_\_piedāvājuma sastādīšanas vieta | 2017. gada\_\_\_\_.\_\_\_\_\_\_\_\_\_\_ |

**Pretendenta nosaukums** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Reģ.Nr: \_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mēs piedāvājam veikt iepirkumā „Telpu remontdarbi Krāslavas teritoriālajā struktūrvienībā”, identifikācijas Nr. RVT2017/10, paredzētos būvdarbus saskaņā ar Nolikuma tehnisko specifikāciju par summu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**bez PVN EUR *summa cipariem un (summa vārdiem),***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PVN 21% EUR *summa cipariem un (summa vārdiem),*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pavisam kopā ar PVN 21% EUR *summa cipariem un (summa vārdiem).***

Izpildāmo darbu garantijas termiņš: \_\_\_\_\_\_ mēneši.

Darbu izpildes termiņš no darbu uzsākšana dienas: \_\_\_\_\_\_\_\_\_\_\_\_\_ dienas.

|  |  |
| --- | --- |
|  |  |
| vieta | datums |
|  |  |  |
| amats | paraksts | amatpersonas vārds, uzvārds |

 **3.pielikums nolikumam**

**ID Nr.** RVT2017/10

# TEHNISKĀ SPECIFIKĀCIJA

**IEPIRKUMAM „Telpu remontdarbi Krāslavas teritoriālajā struktūrvienībā”**

**I. Vispārīgās prasības**

1. Pretendentam jānodrošina kvalitatīvi izpildīts darbs, organizējot darbu izpildi atbilstoši Latvijas Republikā spēkā esošiem būvnormatīviem un standartiem.
2. Pirms darbu uzsākšanas, pretendentam jāsagatavo un jāsaskaņo ar pasūtītāju nepieciešamo materiālu saraksts.
3. Pretendentam patstāvīgi jānodrošina nepieciešamie instrumenti un citi palīglīdzekļi darbu veikšanai.
4. Pretendentam jānodrošina izpildīto darbu garantija atbilstoši savam piedāvājumam, bet ne īsāku par Latvijas Republikas spēkā esošajos normatīvajos aktos noteikto.
5. Darbi veicami un objekts nododams pasūtītājam līdz 2017.gada 15.augustam vai īsākam piedāvātam termiņam.

|  |  |  |  |  |  |  |
| --- | --- | --- | --- | --- | --- | --- |
| **Pasūtītājs: Rīgas Valsts Tehnikums** | **Telpu remonts** |  |  |  |  |  |
| **Izpildītājs:**  |  |  |  |  |  |  |  |  |  |  |
| **Objekts: Krāslavas teritoriāla struktūrvienība** |  |  |  |  |  |  |  |  |  |
| **Adrese: Artilērijas iela 4, Krāslava** | **Tāme Nr.1** |  |  | **Tāmes izmaksas kopā, bez PVN:** |  | **EUR** |
| Nr.p.k. | Darba nosaukums | Mērvienība | Daudzums | **Vienības izmaksas, Eur** | **Kopējas izmaksas, Eur** |
| Darba alga, Eur | Materiāli, Eur | Mehānismi, Eur | Kopā, Eur | Darba alga, Eur | Materiāli, Eur | Mehānismi, Eur | Kopā, Eur |
| 1 | Griestu špaktelēšana un izlīdzināšana | m2 | 356.32 |  | 0,00 |  |  |  | 0,00 |  |  |
| 2 | Griestu slīpēšana pirms krāsošanas | m2 | 356.32 |  | 0,00 |  |  |  | 0,00 |  |  |
| 3 | Griestu krāsošana 2 reizes | m2 | 356.32 |  | 0,00 |  |  |  | 0,00 |  |  |
| 4 | Sienu špaktelēšana | m2 | 768.41 |  | 0,00 |  |  |  | 0,00 |  |  |
| 5 | Sienu slīpēšana pirms krāsošanas | m2 | 768.41 |  | 0,00 |  |  |  | 0,00 |  |  |
| 6 | Sienu krāsošana 2 reizes | m2 | 768.41 |  | 0,00 |  |  |  | 0,00 |  |  |
| 7 | Putuplasta starplikas ieklāšana grīdā | m2 | 145.32 |  | 0,00 |  |  |  | 0,00 |  |  |
| 8 | Grīdas špaktelēšana | m2 | 145.32 |  | 0,00 |  |  |  | 0,00 |  |  |
| 9 | Sienu apšūšana ar ģipškartonu | m2 | 51.36 |  | 0,00 |  |  |  | 0,00 |  |  |
| 10 | Apmales piestiprināšana | t.m. | 260.12 |  | 0,00 |  |  |  | 0,00 |  |  |
|   |   |   |   |   |   |   |   |   |   |   |   |
|   | ***Kopā tiešas izmaksas:*** |   |  |  |  |  |
|   | ***Transporta izdevumi\_\_\_%:*** |  |   |  |  |  |
|   | ***Pieskaitāmās izmaksas\_\_\_%:*** |  |   |  |  |  |
|   | ***Darba devēja soc. nodoklis 23,59%:*** |  |  |   |   |  |
|   | **Pavisam KOPĀ bez PVN:** |  |  |  |  |  |
|   | **PVN 21%:** |  |  |  |  |  |
|   | **Pavisam KOPĀ ar PVN:** |  |  |  |  |  |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |
| **Sastādīja \_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_/** |
| ***2017. gada "\_\_." \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*** |

**4.pielikums nolikumam**

**ID Nr.** RVT2017/10

**„Telpu remontdarbi Krāslavas teritoriālajā struktūrvienībā”**

 ***Artilērijas iela 4, Krāslava, apsekošanas akts***

|  |  |  |
| --- | --- | --- |
| **Pretendenta pārstāvis****(vārds /uzvārds, paraksts)** | **Apskates** **datums / laiks** | **Pasūtītāja pārstāvja paraksts apliecinājumam par pretendenta veikto objekta apskati** |
|  | 07.06.2017, plkst.10:00 |  \_\_\_\_\_\_\_\_\_\_\_\_\_\_\_\_\_\_/ A.Andžāns/  |

 *Pretendents apliecina, ka ir klātienē iepazinies ar Objektu un izpētījis iespējamo Līguma izpildes vietu un pilnībā saprot visus apstākļus, kas ietekmē vai varētu ietekmēt līgumcenas noteikšanu un Pakalpojuma izpildi un ir ņēmis vērā apstākļus, sagatavojot un iesniedzot Pasūtītājam piedāvājumu*.

Pretendents:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Paraksts, paraksta atšifrējums, datums)